CELEX: C2007/269/81
Language: hu
Date: 2007-11-10 00:00:00
Title: T-240/04. sz. ügy: Az Elsőfokú Bíróság 2007. szeptember 17-i ítélete – Francia Köztársaság kontra az Európai Közösségek Bizottsága ( Európai Atomenergia-közösség – Beruházások – Beruházási projektek bejelentése a Bizottságnak – Végrehajtási rendelkezések – 1352/2003/Euratom rendelet – A Bizottság hatáskörének hiánya – EA 41-44. cikk – A jogbiztonság elve )

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/46
            
         Az Elsőfokú Bíróság 2007. szeptember 17-i ítélete – Francia Köztársaság kontra az Európai Közösségek Bizottsága
   (T-240/04. sz. ügy) (1)
   
   („Európai Atomenergia-közösség - Beruházások - Beruházási projektek bejelentése a Bizottságnak - Végrehajtási rendelkezések - 1352/2003/Euratom rendelet - A Bizottság hatáskörének hiánya - EA 41-44. cikk - A jogbiztonság elve’)
   (2007/C 269/81)
   Az eljárás nyelve: francia
   Felek
   
      Felperes: Francia Köztársaság (képviselők: kezdetben F. Alabrune, G. de Bergues, C. Lemaire és E. Puisais, később G. de Bergues és S. Gasri meghatalmazottak)
   
      Alperes: az Európai Közösségek Bizottsága (képviselő: M. Patakia meghatalmazott)
   
      A felperest támogató beavatkozók: Németországi Szövetségi Köztársaság (képviselők: C.-D. Quassowski és A. Tiemann meghatalmazottak) és a Belga Királyság (képviselők: kezdetben D. Haven, később M. Wimmer és végül A. Hubert meghatalmazottak, segítőjük J.-F. De Bock ügyvéd)
   Az ügy tárgya
   Az Európai Atomenergia-közösséget létrehozó szerződés 41. cikkében előírt közlemények megtételét érintő eljárások meghatározásáról szóló 1209/2000/EK rendelet módosításáról szóló, 2003. július 23-i 1352/2003/Euratom bizottsági rendelet (HL L 192., 15. o.; magyar nyelvű különkiadás 12. fejezet, 2. kötet, 252. o.) megsemmisítése
   Az ítélet rendelkező része
   
               1.
            
            
               Az Elsőfokú Bíróság az Európai Atomenergia-közösséget létrehozó szerződés 41. cikkében előírt közlemények megtételét érintő eljárások meghatározásáról szóló 1209/2000/EK rendelet módosításáról szóló, 2003. július 23-i 1352/2003/Euratom bizottsági rendeletet megsemmisíti.
            
         
               2.
            
            
               Az Elsőfokú Bíróság a Bizottságot kötelezi a Francia Köztársaság költségeinek viselésére.
            
         
               3.
            
            
               A Németországi Szövetségi Köztársaság és a Belga Királyság maguk viselik költségeiket.
            
         
      (1)  HL C 304., 2003.12.13. (korábban C-455/03. sz. ügy).